กลุ่มอุตสาหกรรมรับเหมาก่อสร้างชี้กลับมาผงาดด้วยเมกะโปรเจ็กต์
กลุ่มอุตสาหกรรมรับเหมาก่อสร้างชี้กลับมาผงาดด้วยเมกะโปรเจ็กต์จึงปรับเพิ่มคำแนะนำจาก ถ่วงน้ำหนักปานกลาง เป็น ถ่วงน้ำหนักมาก (overweight) เรามีมุมมองที่เป็นบวกต่อหลักทรัพย์ในกลุ่มอุตสาหกรรมรับเหมาก่อสร้างมากขึ้น (bullish) สำหรับ Top Pick ซื้อ เลือก CK (ราคาพื้นฐาน 40.00 บาท ) เพราะมีงานก่อสร้างในมือ (Backlog) เป็นจำนวนมาก และความสามารถในการแข่งขันที่สูง สำหรับ STEC ปรับเพิ่มคำแนะนำเป็น ซื้อ จากเดิม ถือ (ราคาพื้นฐาน 31.00 บาท ) ด้วยแนวโน้มการจะได้รับงานขนาดใหญ่มากขึ้น
7 พ.ย. 2559

บล.ดีบีเอสฯ ระบุในบทวิเคราะห์วันนี้ (7พ.ย.) ว่า คาดอุตสาหกรรมรับเหมาก่อสร้างจะได้รับความสนใจสูงอีกครั้ง เพราะความเคลื่อนไหวการเปิดประมูลงานสาธารณูปโภคขนาดใหญ่ (Mega Projects) ที่จะมีมาอย่างต่อเนื่อง ทางภาครัฐไม่ได้ชะลอการเปิดประมูลแต่ในทางกลับกันจะมีการเปิดประมูลในลักษณะที่เป็นเชิงรุก
คาดว่าจะมีการเปิดประมูลงานสาธารณูปโภคขนาดใหญ่มูลค่าถึง 169 พันล้านบาท ในงวดไตรมา 1/60 ถือว่าเป็นปัจจัยกระตุ้น (catalyst) หลักทรัพย์กลุ่มรับเหมาก่อสร้างได้เป็นอย่างดี งานก่อสร้างดังกล่าวเช่น รถไฟฟ้าสายสีส้ม สายสีชมพู สายสีเหลือง รวมทั้งรถไฟทางคู่ 3 สายเป็นต้น
และอย่างน้อยที่สุดเปิดประมูลงานอีก 170 พันล้านบาท ในช่วงปี 2560 ได้แก่ รถไฟส่วนต่อขยาย สายสีแดง และสายสีม่วง และรถไฟทางคู่อีก 2 สายเป็นต้น คาดว่าจะทำให้หลักทรัพย์กลุ่มรับเหมาก่อสร้างได้รับความสนใจจากนักลงทุนอย่างต่อเนื่อง และช่วยเสริมแนวโน้มผลการดำเนินงานในอนาคตได้เป็นอย่างดี
จึงปรับเพิ่มคำแนะนำจาก ถ่วงน้ำหนักปานกลาง เป็น ถ่วงน้ำหนักมาก (overweight) เรามีมุมมองที่เป็นบวกต่อหลักทรัพย์ในกลุ่มอุตสาหกรรมรับเหมาก่อสร้างมากขึ้น (bullish) สำหรับ Top Pick ซื้อ เลือก CK (ราคาพื้นฐาน 40.00 บาท ) เพราะมีงานก่อสร้างในมือ (Backlog) เป็นจำนวนมาก และความสามารถในการแข่งขันที่สูง สำหรับ STEC ปรับเพิ่มคำแนะนำเป็น ซื้อ จากเดิม ถือ (ราคาพื้นฐาน 31.00 บาท ) ด้วยแนวโน้มการจะได้รับงานขนาดใหญ่มากขึ้น